Kaptein Sabeltann (rollefigur)

Denne artikkelen omhandler rollefiguren Kaptein Sabeltann, for franchisen se: Kaptein Sabeltann

Kaptein Sabeltann er en hovedfigur fra Terje Formoes univers og flere teaterforestillinger, filmer, tv-serier og bøker basert på det popkulturelle fenomenet Kaptein Sabeltann. Det er også utgitt musikk og laget en attraksjon som heter Kaptein Sabeltanns verden i Kristiansand Dyrepark hvor han ofte er å se. Figuren er oppdiktet av Terje Formoe i 1989.  

Sabeltann er kaptein på sjørøverskuta Den sorte dame og han er kjent som «Kongen på havet». Skutas havneby er Abra havn i bukta Grashavet, hvor også Kaptein Sabeltann og mannskapet ofte holder til. Mannskapet består av Langemann (nestkommanderende), Benjamin, tvillingene Pelle og Pysa Pirat, Skalken og noen ganger Pinky.

Karaktertrekk 
Kaptein Sabeltann er en autoritær, høy, maskulin person, med stor bart og krøllet langt mørk hår. Han er kledd i sort, staselige piratklær og bærer alltid en stor sjørøverhatt. Hans stemme er dyp og rusten.

Erkefiender 
Sabeltann har flere uvenner og erkefiender som man blir kjent med blant annet i teaterstykkene og filmene:
 Grusomme Gabriel
 Bjørn Barsk
 Greven av Gral
 Sibylla - Grevinnen av Gral
 Maga Kahn
 Glade Gorm 

Kaptein Sabeltann
Figurer fra Kaptein Sabeltann